google/wiki40b huggingface dataset:
Michail Vasilievič Lomonosov

Život

Narodil sa v dedinke Mišaninskaja pri Cholmogore na severe Ruska. Bol nesmierne nadaný, sám sa naučil latinsky čítaním Biblie v tomto jazyku. V Moskve, kam údajne hnaný túžbou po vzdelaní prišiel pešo, poznali jeho talent a umožnili mu štúdiá v nemeckom Freibergu. Po návrate do vlasti založil Akadémiu vied.
Je významnou osobnosťou svetových i samotných ruských dejín vedy hlavne v Rusku.
Mal široký záber a venoval sa viacerým problematikám. Zjednodušil formuláciu zákona zachovania hmotnosti. Objavil atmosféru Venuše. Vytvoril novú teóriu o teple. Písal básne. Bol polyhistorom. Nezávisle od Benjamina Franklina a Prokopa Diviša zostrojil bleskozvod, je konštruktérom horizontoskopu. Zostrojil aj anemometer a refraktometer.
Nogent-le-Phaye

Poloha

Obec má rozlohu 15,01 km². Najvyšší bod je položený 151 m n. m. a najnižší bod 127 m n. m.

Obyvateľstvo

Počet obyvateľov obce je 1 332 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Grundsheim

Dejiny

Prvá písomná zmienka o obeci Grundsheim, skôr tiež ako Grunzheim je z roku 1083.

Geografia a poloha

Obec Grundsheim leží asi 15 kilometrov na juh od mesta Ehingen.
Grundsheim susedí na severe a východe s obcou Oberstadion, na juhu s obcou Attenweiler ako aj na západe s obcou Uttenweiler, obidve v krajinskom okrese Biberach.
Megaptera

Megaptera (staršie synonymá: Cyphobalaena, Kyphobalaena, Perqualus, Poescopia), po slovensky vráskavec, je rod z čeľade Balaenopteridae.
Ivan Kluvánek

Lezecké výkony

Vo Vysokých Tatrách eviduje cca 430 výstupov, z toho 190 v zime, vrátane niekoľkých prvovýstupov a prvých zimných priestupov. Okrem iných vystúpil na Lomnický štít cez "hokejku", Galériu Ganku cestami Lapiňského, Stanisławského a Orlowského (letné aj zimné priestupy), Vysokú severnou stenou Stanisławského cestou v zime, Javorový štít severnou stenou Cermanovou cestou (1. zimný priestup), Zlobivú vychodnou stenou Motykovou cestou (1. zimný priestup). Zúčastnil sa prvého skupinového prechodu hlavného hrebeňa Vysokých Tatier v zime 1955. Okrem toho výstupy na Kaukaze (Šchara 5201m), Alpách, Pamíre (vtedajší Pik Lenina 7 134 m ), Hindúkuši, Romsdal, Pyrenejach, Fanských vrchoch, Kamčatke, Vysokom Atlase a iných horstvách. Celkovo má na konte 27 výstupov nad 4000m. V súčasnosti (r.2014) sa venuje cestovateľským aktivitám.

Funkcie a ocenenia

Člen výberového družstva Slovenska (1954 – 1956), reprezentant Československa (1956 – 1961), tréner reprezentačného družstva (1960 – 1977), predseda ústrednej trénerskej rady horolezcov ÚV ČSZTV (1964 – 1968), predseda trénerskej rady horolezcov SÚV ČSZTV (1968 – 1972).
Zaslúžilý majster športu, zaslúžilý tréner, zlatý odznak SHS JAMES, Plaketa za rozvoj slovenského horolezectva. Spolupodielal sa na obnovení horolezeckého spolku SHS JAMES v roku 1968 a 1990. Vedúci horolezeckej školy SHS JAMES.
Vancouver Convention & Exhibition Centre

Vancouver Convention & Exhibition Centre (VCEC), kongresové centrum vo Vancouveri, v kanadskej provincii Britská Kolumbia, je jedným z najväčších kanadských kongresových centier. Po svojom rozšírení v roku 2009 má viac ako 43 991 m² plochy.
VCEC sa nachádza v budove Canada Place (ktorú zdieľa s terminálom pre výletné lode a trajekty, hotelom Pan Pacific a kinom IMAX) a v novom pavilóne dokončenom v roku 2009. Jeho vlastníkom je BC Pavilion Corporation, štátna kráľovská spoločnosť, patriaca vláde Britskej Kolumbie.
V roku 2002 získalo VCEC ocenenie "Apex Award" za "najlepšie kongresové centrum na svete" od Medzinárodného združenia kongresových centier (AIPC).

Rozšírenie

Rozširovanie kongresového centra o 31 665 m² sa začalo v novembri 2004. Nový pavilón sa vybudoval na nábreží, hneď vedľa Canada Place, pričom je z 60% na súši a z 40% presahuje do vôd fjordu Burrard Inlet. Počas Zimných olympijských hier v roku 2010 bol nový pavilón hlavným vysielacím strediskom pre zahraničné médiá. S novým pavilónom je prepojený hotel Fairmont Pacific Rim.
Prenoceratops

Opis

Necelé tri metre dlhý Prenoceratops patril medzi primitívne rody ceratopsov (v preklade „rohatých tvárí“). Nemal výrazné rohy, ani kostený golier. Disponoval však silným zobákom a typickým znakom všetkých marginocefalovcov (okrem ceratopsov tak napr. aj pachycefalosaurov) - vytŕčajúcimi lícnymi kosťami. Prenoceratops svojím výzorom silne pripomínal Leptoceratopsa. Prenoceratops však mal relatívne dlhší kostený golier a nižšiu, pretiahnutejšiu lebku.

Objav a druhy

Prenoceratops bol opísaný Brendou J. Chinneryovou v roku 2004 a je doteraz jediným leptoceratopsidom, opísaným z hromadného náleziska.
Rod dnes zahŕňa jediný druh - P. pieganensis

Klasifikácia

Prenoceratops patrí medzi ceratopsy, skupinu bylinožravých dinosaurov s papagájovitými zobákmi, ktorým sa darilo v Severnej Amerike a Ázii počas obdobia vrchnej kriedy, ktorá skončila zhruba pred 65 miliónmi rokov. V rámci infraradu Ceratopsia patrí do čeľade Leptoceratopsidae, pomenovanej na základe rodu Leptoceratops.

Potrava

Rovnako ako všetky ostatné rohaté dinosaury, bol aj Prenoceratops bylinožravec. Keďže krytosemenné rastliny boli ešte v tomto období menej hojné ako dnes, je možné, že sa tento dinosaurus živil relatívne hojnými papradinami, cykasmi a ihličnanmi. Svojim silným zobákom bol schopný obštipkávať aj silné konáre a výhonky.
Ústavný vývoj na území Slovenska

Ústavný vývoj 1945 až 1948

V marci 1945 sa v Moskve odohralo stretnutie medzi česko-slovenským exilovým prezidentom Edvardom Benešom a zástupcami komunistického centra na čele s Klementom Gottwaldom, kde sa rokovalo o vytvorení novej vlády. 5. apríla 1945 bol na zasadnutí tejto vlády Národného frontu Čechov a Slovákov prijatý Košický vládny program. 
Košický vládny program uznal svojbytnosť slovenského národa, uznal Slovenskú národnú radu ako reprezantantku suverenity slovenského národa. Inštitucionálne vzťahy medzi SNR a orgánmi Česko-Slovenska upravovali tzv. Pražské dohody. Prvá pražská dohoda z 2. júna 1945 ešte zabezpečovala široké autonómne práva pre Slovensko najmä v oblasti výkonnej moci, no už druhá pražská dohoda z 11. apríla 1946 obmedzovala slovenské orgány a posilňovala právomoci prezidenta a vlády Česko-Slovenska. Tretia pražská dohoda z 27. júna 1946 potom definitívne odštartovala proces centralizácie a podriaďovania slovenských orgánov ústredným.
Lacaugne

Poloha

Obec má rozlohu 6,06 km². Najvyšší bod je položený 333 m n. m. a najnižší bod 223 m n. m.

Obyvateľstvo

Počet obyvateľov obce je 189 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Menestheus z Bargylie

Menestheus (starogr. Μενεσθεύς – Menestheus) bol v roku 232 pred Kr. víťaz olympijských hier v behu na jedno stadion.
Menestheus z kárskeho mesta Bargylia zvíťazil v Olympii na 137. hrách v behu na jedno stadion, v najstaršej olympijskej disciplíne, zavedenej už na prvých hrách , t. j. v roku 776 pred Kr.. Beh na jedno stadion sa na olympijských hrách vždy považoval za hlavné preteky. Menom jeho víťaza sa označovala celá olympiáda.
Artemón (sochár)

Artemón (starogr. Ἀρτέμων) bol grécky sochár v 1. storočí.
Podľa rímskeho spisovateľa Plínia sochár Artemón so svojim spolupracovníkom Pythodórom, boli jednými zo sochárov, ktorých diela zdobili cisársky palác na Palatíne.  Rodisko tohto gréckeho umelca nie je známe.
Konferencia vo Wannsee

Film

V produkcii HBO a BBC natočil Frank Pierson v roku 2001 televízny film podľa zápiskov Martina Luthera. Film s názvom Conspiracy je koncipovaný ako rekonštrukcia skutočnej konferencie.
Trefcon

Poloha

Trefcon má rozlohu 4,02 km². Najvyšší bod je položený 98 m n. m. a najnižší bod 61 m n. m.

Obyvateľstvo

Trefcon má 80 obyvateľov (2009).
Graf vývoja obyvateľstva:
Zdroje: INSEE
Olomoucko-brnianska pravoslávna eparchia

História

Olomoucko-brnianska eparchia vznikla 7. decembra 1949 vyčlenením z Pražskej eparchie. Jej prvým biskupom sa stal spolupracovník sv. Gorazda Čestmír Kráčmar. Do jedného roka mala eparchia 24 farností. V rokoch 1959 až 1982 bola eparchia spravovaná z Prahy, pretože komunistické úrady bránili menovaniu sídelného biskupa.
Chtelnička

Prameň

Chtelnička pramení v Malých Karpatoch, vyteká z vyvieračky Výtok v Dobrovodskom krase na východoseverovýchodnom svahu Hrubých skaliek (343,5 m n. m.), v nadmorskej výške približne 295 m n. m.

Opis toku

Od prameňa tečie sprvu na východ, vzápätí sa oblúkom stáča severojužným smerom a preteká Chtelnickou dolinou. V strednej časti doliny sa stáča na východojuhovýchod, napája vodnú nádrž Chtelnica, z ktorej potom pokračuje juhovýchodným smerom. Za obcou Nižná najprv mení smer toku na východ, následne sa esovito stáča a po pribratí Lopašovského potoka opäť tečie juhovýchodným smerom. V obci Veľké Kostoľany sa stáča najprv na východojuhovýchod a potom k ústiu na severovýchod. Tesne pred ústím, po pribratí Lančárskeho potoka, sa prudko stáča a smeruje na krátkom úseku na juhovýchod.

Ústie

Do Horného Dudváhu sa vlieva na Dolnovážskej nive, východne od obce Veľké Kostoľany v nadmorskej výške 148,7 m n. m.
Bresles

Poloha

Obec má rozlohu 20,99 km². Najvyšší bod je položený 107 m n. m. a najnižší bod 47 m n. m.

Obyvateľstvo

Počet obyvateľov obce je 4 218 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám svätej Nedele (Plovdiv)

Charakteristika

Chrám je typickým príkladom architektúry z obdobia bulharského národného obrodenia. Je postavený ako trojkorábna pseudobazilika s trojapsidovou oltárnou časťou. Vnútrajšok chrámu je vyzdobený stenomaľbami a ikonami. Chrám je obostavaný kamennou stenou. Chrámový dvor je terasovitý s pomerne rozľahlou záhradou. Hlavný staviteľ bol známy bracigovský majster Petko Boz. Budova chrámu má rozmery 30 x 25 metrov. V severnej časti dvora stojí kaplnka svätého Atanasa. Chrámový sviatok sa slávi 7. júla.

Dejiny

Chrám rovnakého mena stál na mieste terajšej stavby už predtým, predpokladá sa, že od roku 1578, no prvýkrát riadne zaznamenaný je v roku 1720 jeruzalemským patriarchom Chrisantom, ktorý cez mesto putoval. V roku 1830 plovdivský kupec Vălko Čalăkov oficiálne žiada úrady o povolenie na renováciu chrámu (spolu so žiadosťou o povolenie na renováciu chrámu svätého Konštantína a Heleny v Plovdive). Zvyšky pôvodného chrámu boli zbúrané a v čase výstavby nového chrámu bola v severnej časti dvora postavená aj kaplnka svätého Atanasa. Chrám bol dokončený v auguste roku 1932 a vysvätený bol metropolitom Nikiforom 19. septembra toho istého roku. V roku 1894 bola ku chrámu dostavaná kupola a v roku 1905 bola dokončená výstavba zvonice na ktorú sú v roku 1912 umiestnené francúzske hodiny. Budova bola poškodená zemetrasením v roku 1928 a z tohto dôvodu bola v roku 1930 zrenovovaná.
Beignon

Poloha

Obec má rozlohu 24,87 km². Najvyšší bod je položený 212 m n. m. a najnižší bod 52 m n. m.

Obyvateľstvo

Počet obyvateľov obce je 1 556 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Venarey-les-Laumes

Poloha

Obec má rozlohu 10,23 km². Najvyšší bod je položený 423 m n. m. a najnižší bod 228 m n. m.

Obyvateľstvo

Počet obyvateľov obce je 2 981 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Diak (polovodičový prvok)

Diak (z angl. skratky DIAC - Diode for Alternating Current - dióda pre striedavý prúd) je trojvrstvová polovodičová spínacia súčiastka (obr. 1). Jej vlastnosti nezávisia od polarity pripojeného napätia, jednotlivé vývody sa teda od seba neodlišujú - je to súmerná súčiastka. Pri malom napätí medzi vývodmi má diak veľký odpor - ako dióda v závernom smere. Správa sa teda ako rozpojený spínač - je v blokovacom stave. V tomto prípade je priechod PN bližšie ku kladnému pólu pripojeného napätia - na P je plus. Druhý priechod je uzavretý, pretože druhá vrstva vodivosti P je pripojená na záporný pól napätia a súčasne na strednej vrstve s vodivosťou N pôsobí kladné napätie, ktoré tam preniká cez prvý otvorený priechod.
Po dosiahnutí spínacieho napätia UBO nastane ionizácia kryštálovej mriežky v okolí priechodu, ktorý bol uzavretý. Odpor sa náhle zmenší a prúd v obvode prudko vzrastie. Rovnako sa súčiastka správa aj pri opačnej polarite napätia, činnosť oboch priechodov sa vymení.
Z priebehu voltampérovej charakteristiky vidieť (obr. 2), že v priepustnom smere má diak záporný dynamický odpor. Spínacie napätie diaku sa nemôže meniť - je to neriadená súčiastka. Diak sa používa ako pomocná spínacia súčiastka na riadenie tyristorov a triakov a ako prepäťová ochrana.
V katalógu sa udávajú tieto hodnoty: spínacie napätie UBO s dovolenými odchýlkami, prípustný rozdiel spínacích napätí, spínací prúd IBO, ktorý prechádza diakom tesne pred zopnutím, najmenší pokles \DeltaU po zopnutí a vzraste prúdu na určitú hodnotu prúdu IF a najväčšia prípustná výkonová strata.
Boissy-le-Repos

Poloha

Obec má rozlohu 15,3 km². Najvyšší bod je položený 226 m n. m. a najnižší bod 130 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta II. triedy 576 (Slovensko)

Priebeh

Komunikácia začína vo Vranove nad Topľou na križovatke s cestou I/79 a vedie juhovýchodným smerom obcami Vechec a Banské do Herlianskeho sedla, ktorým prekonáva hrebeň Slanských vrchov.
V okrese Košice-okolie prechádza cez Herľany, Bidovce (križuje I/19), Ďurkov, Ruskov a Blažice do Bohdanoviec, kde končí na križovatke s II/552.

História

Pôvodne bolo číslo II/576 použité pre cestu Lipníky - Giraltovce, ktorá bola v 80. rokoch zaradená do novo vytvorenej cesty I. triedy číslo 73.
Fretin

Poloha

Obec má rozlohu 13,17 km². Najvyšší bod je položený 54 m n. m. a najnižší bod 26 m n. m.

Obyvateľstvo

Počet obyvateľov obce je 3 292 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Látaná

Prameň

Pramení v Západných Tatrách, v geomorfologickej časti Roháče, na severnom svahu Rákoňa (1 876,3 m n. m.) v nadmorskej výške cca 1 535 m n. m., na katastrálnom území obce Zuberec.

Opis toku

Od prameňa tečie sprvu na sever, sprava priberá dva krátke prítoky spod Dlhého úplazu, stáča sa na severozápad a preteká Látanou dolinou, ktorá tvorí hranicu medzi geomorfologickými časťami Roháče na juhu a Osobitá na severe. Tu postupne priberá viaceré prítoky: najprv z pravej strany prítok spod Lúčneho sedla (1 602,0 m n. m.), potom z juhozápadného svahu Lúčnej (1 652,6 m n. m.), ľavostranný prítok zo Šindľovho žľabu, ďalší (1 169,8 m n. m.) zo severného svahu Prednej Zábrate (1 577,0 m n. m.), pravostranný prítok z južného svahu Kasní (1 541,0 m n. m.), opäť ľavostranný prítok z doliny Korytiny a pravostranný z lokality Kasne. Následne sa stáča najprv západným, vzápätí juhozápadným smerom a južne od osady Zverovka sa v nadmorskej výške približne 1 015 m n. m. vlieva do Studeného potoka.
Le Mesnil-Garnier

Poloha

Obec má rozlohu 10,41 km². Najvyšší bod je položený 166 m n. m. a najnižší bod 73 m n. m.

Obyvateľstvo

Počet obyvateľov obce je 232 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Sains-en-Amiénois

Poloha

Obec má rozlohu 9,92 km². Najvyšší bod je položený 117 m n. m. a najnižší bod 49 m n. m.

Obyvateľstvo

Počet obyvateľov obce je 1 183 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ivachnová

Polohopis

Obec sa nachádza na ľavom brehu Váhu, v centrálnej časti Liptovskej kotliny, asi 8 km východne od Ružomberka. Severný okraj obce ohraničuje koryto rieky, južné je to cesta I/18 a diaľnica D1. Rovinatý terén sa na juhu vlní do predhoria Nízkych Tatier, z ktorých do obce tečie Ivachnovský potok.
Byvol arni

Byvol arni (iné názvy: arni, byvol vodný, byvol riečny, byvol divý, byvol ázijský, byvol indický; lat. Bubalus arnee, Bubalus arni, Bubalus bubalis, staršie Bubalus buffelus, Bubalus indicus a. i.) je druh z čeľade turovité.
Niektorí autori považujú domestikovanú formu tohto druhu za samostatný druh. Divý druh sa v takom prípade niekedy označuje ako Bubalus arnee/arni (v užšom zmysle; po slovensky byvol arni, arni, byvol divý v užšom zmysle) a domáci druh ako Bubalus bubalis (v užšom zmysle; po slovensky byvol domáci alebo byvol riečny v užšom zmysle). Jeden z typov domestikovanej formy – a niekedy aj celá domestikovaná forma – sa označuje aj ako karaban alebo carabao alebo keraban.

Charakteristika

Divé a domestikované formy byvola je dnes veľmi ťažké od seba odlíšiť, lebo stáda domácich byvolov sa miešajú s divými byvolmi a často aj znova zdivejú.
Voľne v prírode žije v Indii a v susedných krajinách. Domáca forma je typická pre Filipíny. Byvol sa veľa používa pri prácach na poli, napríklad pri oraní pôdy. Dospelé zvieratá môžu dosiahnuť aj vyše 1 000 kg. V prírode sa môže byvol dožiť okolo 25 rokov. Prvých byvolov priviedli do Európy vo včasnom stredoveku. V Európe sa vyskytujú v juhovýchodnej Európe, Maďarsku a Taliansku.
Ich mlieko má vysoký obsah tuku. Tradične sa z byvolieho mlieka vyrába talianska mozzarella.

Chov na Slovensku

Byvola vodného chová ZOO Košice.
Kapitán Dabač

Charakteristika hrdinu

Prvýkrát sa v slovenskej kinematografii objavuje existenciálne rozorvaná individualita, ktorá sa odmieta stať súčasťou kolektívneho konania a nestotožňuje ani s jednou stranou konfliktu. Revolta Dabača, ktorý sa síce zapojí do protifašistického odboja, ale zároveň pochybuje o zmysle partizánskej činnosti, narúša stereotypné predstavy o ušľachtilom boji v mene ideálu. Vďaka tejto koncepcii sa vo filme prekrýva akákoľvek schematickosť a ideologická proklamácia.
V postave Dabača je badateľná aj inšpirácia jánošíkovskou tematikou, o čom svedčí už samotná hodnosť kapitána. Prítomný je aj prvok zrady udavača Slanca, pomsta za smrť manželky, silná scéna v krčme, ako aj záverečná naháňačka.

Dej filmu

Dôstojník slovenskej armády Vladimír Dabač je na fronte ľahko zranený a dostáva dovolenku. Po návrate domov však odhalí neveru svojej manželky Nadi a vracia sa na ukrajinské bojisko. Začína piť, búriť sa, spochybňovať autority a prestáva poslúchať rozkazy. Vojna mu zničila vzťah, preto ju začne nenávidieť a so svojou jednotkou sa obráti proti spojencom Slovenského štátu, teda Wehrmachtu. Za tento čin je odsúdený na smrť, ale podarí sa mu uniknúť. Stane sa kapitánom povstaleckej armády a zasahuje do bojov, ktoré vedie práve začínajúce povstanie. Dominantný je Dabačov individualizmus, prieči sa totiž aj rozkazom, ktoré prichádzajú z Londýna a boj vedie podľa vlastného uváženia. Začína spolupracovať s partizánskym veliteľom Garajom, ktorý je zamilovaný do lekárničky Nadi, taktiež členky odboja. Dabač začína ešte viac piť, svojím správaním dokonca ohrozuje aj okolie a neodvratne smeruje do záhuby. Pri kopaní zákopov stretáva svoju manželku, aj bývalého veliteľa Gustáva Slanca. Dabač je pri bojoch zranený a v dome Bôrikovcov sa oňho stará lekárnička aj manželka, ktorej stále nedokáže odpustiť. Medzitým sa Dabač dozvedá, že povstalecká armáda sa rozpadla a Garaj sa ho snaží naverbovať do partizánskeho oddielu. Príslušníci hlinkovej gardy a nemecký dôstojník SS hľadajú Garaja a v dedine organizujú vypočúvanie. Dabač sa dáva na útek so samopalom a odchádza do lesa, ale nepridáva sa na stranu partizánov a bojuje na vlastnú päsť. Vracia sa k manželke Nadi, s ktorou strávi noc. Slanec medzitým opäť prebehol k Nemcom a snaží sa vypátrať Dabača, dokonca mučí a zabije jeho manželku. V dedine začínajú perzekúcie a popravujú všetkých, ktorí nejakým spôsobom kolaborovali s nepriateľom. Veliteľ partizánov Garaj je taktiež chytený a mučený. Skupinka partizánov sa snaží oslobodiť zajatcov a začína sa veľký boj. Dabač v poslednej chvíli oslobodzuje Naďu, ktorá skončí v objatí Garaja, a sám pri jej záchrane zomiera.

Ohlasy

Film mal veľký divácky úspech a v kinách ho videlo až 2 milióny divákov.
Bulharské euromince

Vzhľad bulharských euromincí

Od 17. júna 2008, prebiehala po celej krajine diskusia o vzhľadu budúcich bularských eurominí, ktoré pokračovali až do 29. júna. Bulhari sa rozhodovali o finálnom motíve, ktorý bude na všetkých minciach. Hlasovanie prebiehalo na poštách, čerpacích staniciach a školách . Hlavným favoritom bol Madarský jazdec. Ostatné významné návrhy boli staroveká bulharská tradícia zvaná nestinars (skúška ohňom), Cyrilika, Rilský monastier a stredoveká pevnosť Tsarevets pri meste Veliko Tărnovo.
29. júna 2008 bolo oznámené, že 25.44% hlasujúcich si vybralo, za víťazný motív Madarského jazdca.
Ján Švehlík

Klubová kariéra

S futbalom začínal v Žiari nad Hronom, odkiaľ prišiel v roku 1969 do Bratislavy študovať právo. Trinásť rokov pôsobil v belasom drese Slovana Bratislava, hral na pozícii stredného útočníka najčastejšie s Jánom Čapkovičom a Mariánom Masným. Výborný technik, nebojácny bojovník i pohotový strelec, ktorý vynikal dravosťou i rýchlosťou.  So Slovanom vyhral trikrát česko-slovenskú ligu, štvrtý titul pridal počas vojenčiny v Dukle Praha. V najvyššej súťaži odohral 296 zápasov, strelil 79 gólov. V závere kariéry hral v belgickom druholigovom klube KSC Hasselt a v nižších rakúskych súťažiach.
Po ukončení hráčskej kariéry pôsobil v Slovane v rôznych funkciách, ako asistent trénera, hlavný tréner i športový riaditeľ klubu.

Reprezentačná kariéra

Reprezentoval už v juniorských kategóriach, v roku 1972 prispel k zisku titulu majstrov Európy vo výbere do 23 rokov. V A-mužstve debutoval 27. apríla 1974 v Prahe proti Francúzsku (3:3). Prvýkrát sa strelecky presadil 13. októbra 1974 v Bratislave, reprezentácii Švédska strelil dva góly (4:0). Najdôležitejší gól svojej kariéry strelil vo finále ME 1976. Celkom odohral v mužstve Česko-Slovenska 17 zápasov a strelil 4 góly.
Mondragon

Poloha

Obec má rozlohu 40,65 km². Najvyšší bod je položený 217 m n. m. a najnižší bod 34 m n. m.

Obyvateľstvo

Počet obyvateľov obce je 3 665 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Abranovce

Poloha

Abranovce ležia na západných svahoch Slanských vrchov v severnej časti Košickej kotliny.

Dejiny

Existencia obce bola prvýkrát písomne doložená v roku 1320 pod menom Abram. Neskôr sa jej názov menil: Kysabran, Naghabran, v roku 1786 Abrahamowcze a 1808 Abranowcze. Obyvatelia sa zaoberali lesníctvom a poľnohospodárstvom.

Šport a turistika

Turistom je obec známa žltou turistickou značkou, ktorá značkuje turistickú trasu na hrad Bodoň. Celá trasa z obce Abranovce až do Temného lesa pri Zlatej Bani trvá 2 hodiny a 15 minút. Smer pochodu: obec Abranovce (nadmorská výška 492 metrov), Raslavkameň (nadmorská výška 600 metrov), Bodoň (nadmorská výška 855 metrov), Temný les (Zlatá Baňa ) (nadmorská výška 666 metrov). Úsek z Abranoviec po hrad Bodoň je možné zvládnuť za 1 hodinu a 10 minút.
V obci existuje stolnotenisový klub.

Školstvo

V Abranovciach je malotriedna základná a materská škola. V školskom roku 2007/2008, 2008/2009 dosiahla v rámci Slovenska v súťaži Supertrieda 1. a 2. miesto.
V roku 2009 žiaci prihlásili svojho učiteľa Juraja Platka do prestížnej súťaže učiteľov Zlatý Amos, kde získal od novinárov cenu Amos press.
Gy (Haute-Saône)

Poloha

Obec má rozlohu 24,6 km². Najvyšší bod je položený 380 m n. m. a najnižší bod 198 m n. m.

Obyvateľstvo

Počet obyvateľov obce je 1 053 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Maskoti Zimných olympijských hier 2014

Maskoti Zimných olympijských hier 2014 sú súčasťou olympijskej symboliky Zimných olympijských hier 2014, ktoré sa konajú od 7. do 23. februára 2014 v ruskom meste Soči. Maskotmi sú tri zvieratá - Leopard, Zajačica a Biely medveď. Prvýkrát v histórii boli maskoti vybraní hlasovaním verejnosti.
Feuquières-en-Vimeu

Poloha

Obec má rozlohu 7,99 km². Najvyšší bod je položený 121 m n. m. a najnižší bod 88 m n. m.

Obyvateľstvo

Počet obyvateľov obce je 2 500 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Force (Dordogne)

Poloha

Obec má rozlohu 15,6 km². Najvyšší bod je položený 116 m n. m. a najnižší bod 12 m n. m.

Obyvateľstvo

Počet obyvateľov obce je 2 546 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Angoulins

Poloha

Obec má rozlohu 7,86 km². Najvyšší bod je položený 17 m n. m. a najnižší bod 0 m n. m.

Obyvateľstvo

Počet obyvateľov obce je 3 790 (2011).
Nasledujúci graf zobrazuje vývoj počtu obyvateľov v obci.
Zdroje: INSEE